钦定古今图书集成/理学汇编/经籍典/第123卷 > 朱子全书二 > 《无逸》
## 钦定古今图书集成/理学汇编/经籍典/第123卷 > 朱子全书二 > 《无逸》

柳兄言：“东莱解《无逸》一篇，极好。”曰：“伯恭如何解‘君子
所其《无逸》’？”柳曰：“东莱解‘所’字为‘居’字。”曰：“若某则不敢
如此说。”诸友问：“先生如何说？”曰：“恐有脱字，则不可知。
若说不行，而必强立一说，虽若可观，只恐道理不如
此。”

舜功问：“‘徽柔懿恭’，是一字，是二字？”曰：“二字上轻下重。
柔者须徽，恭者须懿。柔而不徽，则姑息，恭而不懿，则
非由中出。”

《璘录》云：“柔易于暗弱，徽有发扬之意；恭形于外，懿则有蕴藏之意。”

以上语类二条